

VLADA REPUBLIKE HRVATSKE

Zagreb, 6. studenoga 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o minimalnim financijskim standardima za decentralizirane funkcije za zdravstvene ustanove u 2024. godini  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijedlog

Na temelju članka 11. stavka 4. Zakona o zdravstvenoj zaštiti („Narodne novine“, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ donijela

**O D L U K U**

**o izmjeni Odluke o minimalnim financijskim standardima za decentralizirane funkcije za zdravstvene ustanove u 2024. godini**

**I.**

U Odluci o minimalnim financijskim standardima za decentralizirane funkcije za zdravstvene ustanove u 2024. godini („Narodne novine”, broj 10/24.), u točki I. stavku 2. Tablica se mijenja i glasi:

|  |  |  |  |
| --- | --- | --- | --- |
| **Županija/Grad Zagreb** | **Iznos sredstava za investicijsko ulaganje** **i** **investicijsko i tekuće održavanje****(EUR)** | **Iznos sredstava za otplate kredita****(EUR)** | **Ukupni iznos sredstava za decentralizirane funkcije****(EUR)** |
| 0 | 1 | 2 | 3 |
| ZAGREBAČKA  | 2.071.347 | 265.445 | 2.336.792 |
| KRAPINSKO-ZAGORSKA  | 1.424.016 | 286.087 | 1.710.103 |
| SISAČKO-MOSLAVAČKA  | 2.422.772 |  | 2.422.772 |
| KARLOVAČKA  | 1.483.402 |  | 1.483.402 |
| VARAŽDINSKA  | 1.395.453 | 567.891 | 1.963.344 |
| KOPRIVNIČKO-KRIŽEVAČKA | 1.140.215 |  | 1.140.215 |
| BJELOVARSKO-BILOGORSKA | 1.293.284 |  | 1.293.284 |
| PRIMORSKO-GORANSKA  | 2.934.479 | 373.326 | 3.307.805 |
| LIČKO-SENJSKA  | 811.674 |  | 811.674 |
| VIROVITIČKO-PODRAVSKA | 982.603 | 53.089 | 1.035.692 |
| POŽEŠKO-SLAVONSKA | 1.347.568 |  | 1.347.568 |
| BRODSKO-POSAVSKA | 1.470.731 |  | 1.470.731 |
| ZADARSKA | 1.498.750 | 292.077 | 1.790.827 |
| OSJEČKO-BARANJSKA | 3.349.491 |  | 3.349.491 |
| ŠIBENSKO-KNINSKA | 1.189.753 |  | 1.189.753 |
| VUKOVARSKO-SRIJEMSKA | 1.935.215 |  | 1.935.215 |
| SPLITSKO-DALMATINSKA | 4.444.857 |  | 4.444.857 |
| ISTARSKA | 1.980.427 |  | 1.980.427 |
| DUBROVAČKO-NERETVANSKA | 1.540.241 | 26.100 | 1.566.341 |
| MEĐIMURSKA | 1.150.446 |  | 1.150.446 |
| GRAD ZAGREB | 4.402.119 | 958.207 | 5.360.326 |
| **UKUPNO** | **40.268.843** | **2.822.222** | **43.091.065** |

**II.**

Ova Odluka stupa na snagu osmoga dana od dana objave u „Narodnim novinama”.

KLASA:
URBROJ:

Zagreb,

 Predsjednik

 mr. sc. Andrej Plenković

**O B R A Z L O Ž E NJ E**

U Odluci o minimalnim financijskim standardima za decentralizirane funkcije za zdravstvene ustanove u 2024. godini („Narodne novine”, broj 10/24.), u točki I. stavku 2. u Tablici u stupcu 1 „Iznos sredstava za investicijsko ulaganje i investicijsko i tekuće održavanje“ naveden je veći iznosi od potrebnog za investicijsko ulaganje i investicijsko i tekuće održavanje, a u stupcu 2 „Iznos sredstava za otplatu kredita“ navedeni iznos se pokazao nedostatnim, stoga je izvršena izmjena iznosa potrebnih sredstava:

- kod Krapinsko-zagorske županije, smanjen je iznos sredstava za investicijsko ulaganje i investicijsko i tekuće održavanje s 1.589.016 eura na 1.424.016 eura, a za nastalu razliku povećan je iznos sredstava za otplatu kredita s 121.087 eura na 286.087 eura.

U iznosu sredstava za otplatu kredita u stupcu 2 Tablice iz stavka 1. točke I. Prijedloga odluke, uključeno je kreditno zaduženje Zavoda za hitnu medicinu Krapinsko-zagorske županije za financiranje nabave dva vozila za hitnu medicinsku službu i šest vozila sanitetskog prijevoza, temeljem Odluke Župana Krapinsko-zagorske županije o davanju suglasnosti Zavodu za hitnu medicinu Krapinsko-zagorske županije za nabavu vozila za hitnu medicinsku službu i sanitet na teret sredstava za decentralizirane funkcije u razdoblju od 2024. do 2028. godine (KLASA: 500-01/24-01/49, URBROJ: 2140-09/06-24-2, od 9. kolovoza 2024.).

- kod Primorsko-goranske županije, smanjen je iznos sredstava za investicijsko ulaganje i investicijsko i tekuće održavanje s 3.168.479 eura na 2.934.479 eura, a za nastalu razliku povećan je iznos sredstava za otplatu kredita sa 139.326 eura na 373.326 eura.

U iznosu sredstava za otplatu kredita u stupcu 2 Tablice iz stavka 1. točke I. Prijedloga odluke, uključeno je kreditno zaduženje Zavoda za hitnu medicinu Primorsko-goranske županije za financiranje nabave deset vozila za sanitetski prijevoz, temeljem Odluke Županijske skupštine Primorsko-goranske županije o davanju suglasnosti Zavodu za hitnu medicinu Primorsko-goranske županije za preuzimanje obveza na teret Proračuna Primorsko-goranske županije u razdoblju od 2024. do 2027. godine iz sredstava za decentralizirane funkcije za trošak glavnice (KLASA: 024-01/23-01/7, URBROJ: 2170-01-01/5-23-22, od 26. listopada 2023.).

Također je uključeno kreditno zaduženje Thalassotherapije, Specijalne bolnice za medicinsku rehabilitaciju bolesti srca, pluća i reumatizma, Opatija za financiranje nabave magnetske rezonancije 3T s uređenjem prostora „Ključ u ruke”, temeljem Odluke Županijske skupštine Primorsko-goranske županije o davanju suglasnosti Thalassotherapiji, Specijalnoj bolnici za medicinsku rehabilitaciju bolesti srca, pluća i reumatizma, Opatija za preuzimanje obveza na teret Proračuna Primorsko-goranske županije u razdoblju od 2024. do 2029. godine iz sredstava za decentralizirane funkcije za trošak glavnice (KLASA: 024-01/24-01/5, URBROJ: 2170-01-01/5-24-25, od 13. lipnja 2024.).

- kod Dubrovačko-neretvanske županije, smanjen je iznos sredstava za investicijsko ulaganje i investicijsko i tekuće održavanje sa 1.566.341 eura na 1.540.241 eura, a za nastalu razliku povećan je iznos sredstava za otplatu kredita s 0 eura na 26.100 eura.

U iznosu sredstava za otplatu kredita u stupcu 2 Tablice iz stavka 1. točke I. Prijedloga odluke, uključeno je kreditno zaduženje Doma zdravlja „Dr. Ante Franulović” Vela Luka za financiranje nabave gastroenterološkog stupa sa videogastroskopom i videokolonoskopom, temeljem Zaključka Županijske skupštine Dubrovačko-neretvanske županije o davanju suglasnosti Domu zdravlja „Dr. Ante Franulović” Vela Luka za nabavu uređaja i financiranje putem otplate kredita na teret sredstava za decentralizirane funkcije u razdoblju od 2024. do 2028. godine (KLASA: 500-01/23-01/22, URBROJ: 2117-04-23-6, od 13. prosinca 2023.).

Ukupni iznos sredstava po županijama ostao je nepromijenjen.

Ujedno su izvršene i korekcije ukupnih iznosa u Tablici u stupcima 1 i 2, a ukupni iznos sredstava za decentralizirane funkcije za zdravstvene ustanove za sve županije u stupcu 3 ostao je nepromijenjen.

Stoga se predlaže Vladi Republike Hrvatske donošenje ove Odluke.